Stipendijų jaunimo darbuotojams skyrimo 
tvarkos aprašo 
5 priedas

PRIVATUMO PRANEŠIMAS 

(asmenims, vertinantiems paraiškas, pateiktas stipendijų jaunimo darbuotojams skyrimo konkursui)

Informuojame Jus, kad Stipendijų jaunimo darbuotojams skyrimo konkursą organizuojančioje Jaunimo reikalų agentūroje (toliau – Agentūra) asmens duomenys yra tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas (ES) 2016/679), Lietuvos Respublikos asmens duomenų teisinės apsaugos įstatymo, Lietuvos Respublikos elektroninių ryšių įstatymo ir kitų susijusių teisės aktų bei kontroliuojančių institucijų nurodymų, gairių ir rekomendacijų. Norėdami sužinoti daugiau, atidžiai perskaitykite šį pranešimą.

1.	Kokia yra šio dokumento paskirtis?
Šis privatumo pranešimas nustato privatumo sąlygas asmenims, vertinantiems paraiškas, pateiktas  Stipendijų  jaunimo darbuotojams skyrimo konkursui (toliau – Konkursas). Jame pateikiama informacija apie tai, kaip Agentūra renka, naudoja, saugo ir kitaip tvarko Konkursui pateiktas paraiškas vertinančių asmenų duomenis. Taip pat aprašome, kaip Jūs, kaip duomenų subjektas galite įgyvendinti savo teises, nustatytas Reglamento (ES) 2016/679 III skyriuje. Jei turite kokių nors klausimų arba bet kuri iš šio pranešimo dalis yra neaiški, mes esame pasirengę Jums padėti, kaip tai aprašyta šio pranešimo 6 punkte.

2.	Kas yra atsakingas už Jūsų (bei atstovaujamo asmens) asmens duomenų tvarkymą bei apsaugą?
Už Jūsų (ir Jūsų atstovaujamo asmens) asmens duomenų tvarkymą atsakingi:

Duomenų valdytojas: Jaunimo reikalų agentūra
Juridinio asmens kodas: 188681478
Pašto adresas: S. Konarskio g. 35, LT-03123 Vilnius
Telefono ryšio numeris: +370 5 2497002
Elektroninio pašto adresas: info@jra.lt
Duomenų apsaugos pareigūnas: dap@jra.lt

3.	Kokius duomenis apie Jus renkame, kuo remdamiesi ir kiek laiko juos tvarkome?
Agentūra paraiškų vertintojų asmens duomenis tvarko vertintojų atrankos, paraiškų vertinimo organizavimo, sutarties sudarymo ir vykdymo, atlygio išmokėjimo, apskaitos bei atsiskaitymo tikslais. 

	Asmens duomenų kategorijos
	Vardas, pavardė, el. pašto adresas, banko sąskaitos numeris ir kai būtina tarptautiniam mokėjimui SWIFT kodas. Taip pat tvarkomi vertintojo atrankai, sutarties sudarymui ir paraiškų vertinimui būtini duomenys: darbovietė, pareigos, kompetenciją ir kvalifikaciją patvirtinantys duomenys, vertinimai, balai, komentarai, parašas, sutarties, atsiskaitymo ir, kai taikoma, interesų konflikto ar nešališkumo deklaravimo duomenys.

	Asmens duomenų šaltinis
	Asmens duomenis gauname tiesiogiai iš Jūsų. Vertinimo metu sukuriamus duomenis Agentūra gauna Jums atliekant paraiškų vertinimą.

	Duomenų tvarkymo teisinis pagrindas
	Vertintojo atrankos, sutarties sudarymo ir vykdymo duomenys tvarkomi Reglamento (ES) 2016/679 6 straipsnio 1 dalies b punkto pagrindu. Apskaitos, atsiskaitymo ir dokumentų saugojimo duomenys tvarkomi Reglamento (ES) 2016/679 6 straipsnio 1 dalies c punkto pagrindu, vykdant Agentūrai taikomas teisines prievoles.

	Duomenų tvarkymo terminas
	Asmens duomenys saugomi Agentūros dokumentacijos plane nustatytais terminais, atsižvelgiant į dokumentų rūšį. Sutartyse ir apskaitos dokumentuose esantys asmens duomenys saugomi 10 metų po Konkurso organizavimo pabaigos, jeigu taikytini teisės aktai nenustato kito termino.



4.	Ar priimame automatizuotus sprendimus? Ar profiliuojame?
Jūsų atžvilgiu automatizuoti sprendimai nėra priimami. Taip pat Jūsų asmens duomenys nėra naudojami profiliavimo tikslu.

5.	Kam perduodame Jūsų asmens duomenis? Ar perduodame informaciją apie Jus už Europos Ekonominės erdvės ribų?
Jūsų asmens duomenys bus perduodami Nacionaliniam bendrųjų funkcijų centrui pagal buhalterinės apskaitos organizavimo sutartį.
Teisės aktuose nustatytais atvejais ir kai asmens duomenų teikimas būtinas ir proporcingas teisėtiems tikslams, Jūsų asmens duomenys gali būti perduoti priežiūros institucijai (Valstybinei duomenų apsaugos inspekcijai), teismams, teisėsaugos institucijoms ir Agentūros auditą atliekančioms įstaigoms/institucijoms. Duomenis taip pat gali tvarkyti Agentūros pasitelkti informacinių technologijų, dokumentų valdymo ir kitų paslaugų teikėjai, veikiantys kaip duomenų tvarkytojai. 

Asmens duomenys už Europos Ekonominės erdvės ribų neperduodami, išskyrus atvejus, kai perdavimas būtų vykdomas laikantis Reglamento (ES) 2016/679 V skyriaus reikalavimų, konkretų perdavimą ir taikomas apsaugos priemones duomenų subjektas būtų informuotas teisės aktų nustatyta tvarka.

6.	Kokias teises Jūs turite?
Jei norite imtis žemiau nurodytų veiksmų, prašome kreiptis į mūsų duomenų apsaugos pareigūną el. paštu dap@jra.lt, kaip tai nurodyta šiame punkte. Atkreipiame Jūsų dėmesį, jog šioms teisėms taikomos įstatymų numatytos sąlygos ir išimtys. Jūs, kaip duomenų subjektas (bei atstovas), turite teisę:

· teisę būti informuotam apie savo asmens duomenų tvarkymą;
· teisę susipažinti su tvarkomais savo asmens duomenimis;
· teisę reikalauti ištaisyti netikslius ar papildyti neišsamius savo asmens duomenis;
· teisę reikalauti ištrinti savo asmens duomenis, kai yra Reglamento (ES) 2016/679 17 straipsnyje nustatyti pagrindai;
· teisę prašyti apriboti savo asmens duomenų tvarkymą, kai yra Reglamento (ES) 2016/679 18 straipsnyje nustatyti pagrindai;
· teisę į duomenų perkeliamumą, kai taikomos Reglamento (ES) 2016/679 20 straipsnyje nustatytos sąlygos;
· teisę nesutikti su asmens duomenų tvarkymu, kai duomenys tvarkomi Reglamento (ES) 2016/679 6 straipsnio 1 dalies e arba f punkto pagrindu.

Jei manote, kad tvarkydama Jūsų asmens duomenis, Agentūra pažeidžia duomenų apsaugos teisės aktus, turite teisę pateikti skundą Valstybinei duomenų apsaugos inspekcijai paštu L. Sapiegos g. 17, LT-10312, Vilnius, el. paštu ada@ada.lt ar kitais Valstybinės duomenų apsaugos inspekcijos interneto svetainėje (www.vdai.lrv.lt) pateikiamais būdais. Prieš teikiant skundą rekomenduojame kreiptis į Agentūrą arba jos duomenų apsaugos pareigūną.

Kreiptis dėl savo teisių įgyvendinimo galite Agentūros nustatyta tvarka, reglamentuota Agentūros Duomenų subjektų teisių įgyvendinimo Jaunimo reikalų agentūros taisyklėse.
Kilus klausimams ar norėdami įgyvendinti savo teises, susisiekite su mumis el. paštu info@jra.lt arba atvykite Agentūros adresu S. Konarskio g. 35, LT – 03123, Vilnius.

7.	Ko mes iš Jūsų prašome?
Iš Jūsų, kaip duomenų subjekto, prašome:
    užtikrinti, kad Agentūrai teikiami asmens duomenys būtų tikslūs ir teisingi;
· pasikeitus pateiktiems asmens duomenims ar kitai susijusiai informacijai, nedelsiant, bet ne vėliau kaip per 5 darbo dienas, apie tai informuoti Agentūrą;
· vertinant paraiškas asmens duomenis tvarkyti tik pagal Agentūros pavedimą, laikytis konfidencialumo ir nustatytų duomenų saugumo reikalavimų.


8.	Ar šis pranešimas bus atnaujintas?
Šis privatumo pranešimas yra peržiūrimas ir, nustačius poreikį, atnaujinamas bent kartą per metus. Paskutinį kartą pranešimas atnaujintas: 2026 m. rugsėjo 14 d.

Mūsų interneto svetainėje https://jra.lrv.lt/lt/ visuomet skelbiama aktualiausia šio Privatumo pranešimo versija.
_________________________



